Kakawin Nāgarakṛtâgama/Pupuh 11
Pupuh 11 – Jagaddhita

1. 
a. nā lwir sang marĕkira witāna pinake dalĕm inapi rinangga śobhitā
b. ring jro pūrwa sakê wijil pisan adoh piningit ikang umañjingê dalĕm
c. ndan sang śrī nṛpati singhawarddhana kidul saha yugāla saputraputrīkā 
d. lor sang śrī kṛtawarddhaneśwara bangun surapada tiga tang purāpupul

2. 
a. sakwehning gṛha nora tanpa śaka môkir-ukiran apĕnĕd winarṇana 
b. mwang têkang batur aśmawiṣṭaka mirah wintu wĕtu pinik rinūpakā 
c. ñjrah têkang wijiling kulāla pinakottamani hatĕp ikang gṛhādhikā 
d. tañjung keśara cāmpakādinikanang kusuma caracarāñjrah hing natār

Nāgarakṛtâgama
Kakawin Nāgarakṛtâgama